Junior Achievement Slovensko, n. o., Pribinova 4195/25, 811 09 Bratislava   
SOŠ podnikania, Masarykova 24, 080 01 Prešov



Podnikateľský plán

Obsah

[1. Príhovor prezidenta 3](#_Toc497756758)

[2. Opis podniku 4](#_Toc497756759)

[2.1 Výroba 5](#_Toc497756760)

[2.2 Financie 6](#_Toc497756761)

[2.3 Marketing 9](#_Toc497756762)

[2.4 Ľudské zdroje 9](#_Toc497756763)

[3 Príloha č.1 10](#_Toc497756764)

[3 Príloha č.2 11](#_Toc497756765)

# 1. Príhovor prezidenta

Vážení akcionári, partneri, odberatelia či spotrebitelia či kolegovia,

V septembri sme sa stretli na predmete Aplikovanej ekonómie. Ako trieda už sme spolu začali tretí rok, teda ako dobrý a ucelený kolektív, ktorý sa pozná navzájom. Na predmete Aplikovanej ekonómie sme prišli do styku so skutočnosťou, že budeme zapojení do projektu Junior Achievement Slovensko, kde sa na vlastnú kožu vyskúšame reálne vedenie podniku ako celku. Preto sme sa rozhodli vytvoriť si spoločnosť s názvom MarkGroup.

Veľká vďaka patrí hlavne neziskovej organizácii Junior Achievement, vďaka ktorej sme dostali túto úžasnú príležitosť, našej škole a takisto aj nášmu pánovi učiteľovi a koordinátorovi, Ing. Miroslavovi Vrabľovi.

Naša firma sa bude počas tohto roku bude venovať činnostiam úzko spojeným s rozveseľovaním ľudí, čiže ich nakŕmením a postaraním sa o ich zábavu. Budeme sa venovať príprave a predaju zákuskov a koláčikov, vďaka ktorým sa pozdvihne nálada nejednému zákazníkovi. No naším hlavným cieľom bude uskutočnenie študentského Valentínskeho plesu, ktorý sa bude konať vo februári budúceho kalendárneho roku. Srdečne si Vás všetkých týmto dovoľujem pozvať na túto akciu aby ste mali možnosť vidieť výsledky našej práce.

Všetkým Vám vážení prítomní sa chcem srdečne poďakovať za vloženú dôveru ako prezident tejto firmy, za vašu podporu a snahu pomôcť nám. Verím, že spolu dosiahneme výborné výsledky a spoločne dosiahneme všetky stanovené ciele.

Marek Tančák  
 Prezident MarkGroup

# 2. Opis podniku

Firma Mark Group bola založená v rámci projektu spoločnosti Junior Achievement Slovensko, kde bola následne zaregistrovaná. Založenie a fungovanie tejto JA firmy je v kompetencii študentov aplikovanej ekonómie pri Strednej odbornej škole podnikania, Masarykova 24 v Prešove, kde aj sídli.

Peňažné vklady do tejto firmy vložilo 100 akcionárov, ktorý na valnom zhromaždení, ktoré sa konalo dňa odsúhlasili predstavenstvo na vedúcich postoch v tomto zložení:

**Prezident firmy** Marek Tančák

**Viceprezident pre marketing** Dominika Kubová

**Viceprezident pre výrobu** Tamara Angelovičová

**Viceprezident pre financie** Vanesa Antolová

**Viceprezident pre ľudské zdroje** Stella Džačovská

Spoločnosť má štyri oddelenia, a to oddelenie marketingu, výroby, financií a ľudských zdrojov. Organizačná štruktúra firmy je popísaná v prílohe č. 1, kde sú opísané posty všetkých zúčastnených, vrátane prezidenta, asistenta prezidenta, viceprezidentov a 15 zamestnancov podniku.

## 2.1 Výroba

Mark Group, JA firma sa v tomto školskom roku bude zaoberať výrobou sladkých pochutín pre študentov pre dané obdobie. Vyrobené výrobky budú určené na predaj naším študentom, prípadne aj iným záujemcom. Získané financie budú použité na nákup surovín pre ďalšiu výrobu, a taktiež na platy a vyplatenie dividend.

Popis výrobkov:

Čokoládové postavičky

Ako oddelenie výroby sme sa rozhodli vlastnoručne vyrábať na vianočné obdobie čokoládky s vianočným motívom. Čokoládky budú vyrobené z roztopenej bielej čokolády do ktorej budeme pridávať sladkosti tak, aby to vyzeralo ako vianočná postavička. Po stuhnutí ich nakrájame, zabalíme do fólie a obviažeme stužkou. Našimi dodávateľmi pre výrobu tohto produktu budú obchodné reťazce Tesco, a. s. a Kaufland, v. o. s.

Čokoládové kocky

Tieto výrobky budú vyrobené z tmavej čokolády. Na roztopenú čokoládu naukladáme keksíky a zalejeme čokoládou. Na vrch ako ozdobu sme zvolili farebné čokoládové dražé. Necháme stuhnúť a nakrájame na kocky primeranej veľkosti. Zabalíme do fólie a zaviažeme ozdobnou stužkou. Dodávateľmi pre výrobu týchto produktov budú taktiež obchodné reťazce Tesco, a.s. a Kaufland, v.o.s.

## 2.2 Financie

V našej firmy nám ide predovšetkým o uspokojenie potrieb našich zákazníkov čo v najväčšom rozsahu , najlepšej kvalite a v takých platobných podmienkach, ktoré budú vyhovovať obom stranám. Tento princíp ovláda všetky naše oddelenia. V oddelení financií, sa snažíme naše náklady premyslieť, zhodnotiť a následne vybrať čo najvhodnejšiu možnosť aby sme nepriviedli našu firmu do krachu, naši zamestnanci boli vhodne odmenení a akcionárom boli odovzdané ich dividendy. Naše záväzky sú pre nás veľmi dôležité a ich zodpovedanie je urgentné.

Náklady

Náklady na výrobu našej tematickej čokoládky sa pohybujú okolo sumy 0,46€. Táto suma nemusí byť presná vzhľadom k možným vyskytnutým chybám vo výrobe.

Konkurenčné ceny

Na trhu sa produkty z cukrárskej oblasti pohybujú na dosť vysokej platobnej úrovni, ktorá by mala zodpovedať ich kvalitu. Myslíme, že symbolická cena 1 € je v skutku odôvodnená. Cena je vhodná určená v rámci špeciálnych maškŕt (tematických), ku ktorým sa môžu zákazníci na trhu dostať.

Dopyt zákazníkov

Ako sme v našom prieskume zistili, ľudia sú si ochotní v nami uvedenej cene zakúpiť náš produkt. Tento produkt je veľmi výnimočný hlavne svojou podstatou a to, že je celý jedlý a jeho námet spočíva od nami danej, alebo od zákazníkovej požiadavky. Už len pre túto skutočnosť predpokladáme, že jeho uvedenie na trh môže potencionálnych zákazníkov ohromiť a doviesť k následnej kúpe či už ako darček alebo pre vlastné potešenie

Počiatočný kapitál: vklady akcionárov: 100 \* 2€

Spolu: 200€

Rozpočet nepriamych nákladov:

Marketing (prezentácia, reklama, propagácia) 2€

Kancelárske potreby(papier, písacie potreby) 2€

## Kalkulácie

1, Tematická čokoládka:

|  |  |  |
| --- | --- | --- |
|  | Výsledná výrobná cena | Predajná cena |
| Tematická čokoládka  (1 kus) | 0,46€ | 1,00€ |
| Spolu (50 kusov) | 23,00€ | 50,00€ |

Tržby Náklady  
Výrobky: 50,00€ Výroba: 23,00€

Spolu: 50,00€

Výsledok hospodárenia

VH: 50,00€ - 23,00€

VH: 27,00€

2, Kit-Kat kocka:

|  |  |  |
| --- | --- | --- |
|  | Výsledná výrobná cena | Predajná cena |
| Kit-Kat kocka (1 kus) | 0,39€ | 0,70€ |
| Spolu (50 kusov) | 19,50€ | 35,00€ |

Tržby Náklady  
Výrobky: 35,00€ Výroba: 19,50€

Spolu: 35,00€

Výsledok hospodárenia

VH: 35,00€ - 19,50€

VH: 15,50€

**Počiatočný kapitál**

|  |  |
| --- | --- |
| **Názov položky** | **Suma** |
| Vklady akcionárov | 200,00 € |
| Pôžičky od zamestnancov | 5,00 € |
| Spolu | 205,00 € |

**Rozpočet nákladov na jednotlivé výrobky a služby**

|  |  |  |  |
| --- | --- | --- | --- |
| **Výrobok** | **Náklady na 1ks** | **Počet kusov** | **Náklady spolu** |
| Tematická čokoládka | 0,46€ | 50 | 23,00€ |
| Kit-Kat kocka | 0,39€ | 50 | 19,20€ |
| Spolu | - | - | 42,50 € |

|  |  |
| --- | --- |
| **Výrobky** | **Výnosy** |
| Tematická čokoládka | 50,00€ |
| Kit-Kat kocka | 35,00€ |
| S P O L U | 85,00€ |

|  |  |
| --- | --- |
| **Služby** | **Výnosy** |
| Študentský ples | 650,00 € |
| Celkovo služby | 650,00 € |

**Výnosy**

|  |  |
| --- | --- |
| **Výnosy** | |
| Predaj výrobkov | 85,00 € |
| Predaj služieb | 650,00 € |
| Celkom | 735,00 € |

**Náklady**

|  |  |
| --- | --- |
| **NÁKLADY** | |
| Výroba výrobkov a služieb | 635,00 € |
| Odmeny manažmentu | 10,00 € |
| Mzdy zamestnancov | 15,00 € |
| Celkom | 660,00 € |

**Zisky po zdanení**

|  |  |
| --- | --- |
| **Zisk po zdanení** | |
| **Zisk pred zdanením** | 75,00 € |
| Daň z príjmov (21 %) | 15,75 € |
| **Celkom** | **59,25 €** |

**Rozdelenie čistého zisku**

|  |  |
| --- | --- |
| **Rozdelenie čistého zisku** | |
| **Dividenda 80,00 %** | **47,40 €** |
| **Likvidácia podniku 20,00 %** | **11,85 €** |
| **Celkom** | **59,25 €** |

## 2.3 Marketing

Náš tím sa skladá zo 4 členov. Sme zodpovedný za vytvorenie a rozvoj marketingovej stratégie, rozvíjanie reklamnej kampane a predaj.

Marketingová stratégia

Cieľom našej marketingovej stratégie je vytvoriť reklamnú kampaň vo forme webových stránok, plagátov našich produktov a následne ich dostať do povedomia čo najširšiemu spektru zákazníkov. Propagácia bude prebiehať na rôznych akciách vytvorenými našou firmou a v priestoroch strednej odbornej školy podnikania. Najdôležitejším cieľom je si vytvoriť imidž a presvedčiť zákazníkov o kvalite našich produktov.

Situačná analýza

Naša firma MarkGroup sa zaoberá výrobou rôznych produktov vo forme cukroviniek všetkých druhov a plánovaním akcií na pozemku školy. Na škole sme momentálne jediná firma a nemáme žiadnu konkurenciu s výnimkou školského bufetu. Našou prioritou je vytvoriť čo najviac produktov odlišných od konkurencie a presvedčiť zákazníkov k ich kúpe.

## 2.4 Ľudské zdroje

Tím oddelenia ľudských zdrojov má na starosti podnikový plán miezd, informácie o mzdách, o vlastníctve podniku (viď. príloha č.2), zaznamenávanie dochádzky, udržiavanie podnikovej morálky, riešenie konfliktov a má zabezpečiť dobré, bezproblémové fungovanie firmy, aby ostatní členovia firmy vedeli spoločne pracovať ako tím. Najdôležitejšou úlohou oddelenia ľudských zdrojov je zodpovednosť voči spoločnosti.

Pracovníci ľudských zdrojov musia rozumieť všetkým aspektom operácií spoločnosti, musia byť informovaní o problémoch jednotlivých oddelení a mali by sa snažiť všetko vyriešiť spoločne s ostatnými členmi spoločnosti a tým by mali pomôcť firme dosiahnuť stanovené ciele.

Plán miezd

* manažment spoločnosti: 2€ / obdobie
* ostatní pracovníci: 0,30€ / hodina

# Príloha č.1

**Organizačná štruktúra podniku**

Riaditeľ

Marek Tančák

VP pre marketing VP pre výrobu VP pre financie VP pre ľudské zdroje

Dominika Kubová Tamara Angelovičová Vanesa Antolová Stella Džačovská

Simona Šidlovská Barbora Horvátová Bianka Endrizalová Monika Skladaná Silvia Karaffová Klára Vojteková Mário Džubara Valéria Reváková Martin Kohlmayer Klaudia Ferková Nikola Kožušková Radoslav Holečko

Branislav Lorincz Patrícia Múdra Simona Kitková

Asistent prezidenta

Katarína Kubíková

# 

# Príloha č.2

**Vlastnícka štruktúra JA Firmy**

|  |  |  |
| --- | --- | --- |
| **Akcionári** | **Počet akcionárov** | **Vyjadrenie v %** |
| Zamestnanci Mark Group | **21** | **42** |
| Zamestnanci školy | **3** | **2,1** |
| Ostatní akcionári | **27** | **55,9** |
| **Spolu** | **51** | **100 %** |